भाजपा के डिजीटल सैल ने पिछले साल 6 पन्ने की एक रिपोर्ट तैयार की थी जिसमें पार्टी के 282 सांसदों की सोशल मीडिया पर मौजूदगी को लेकर रिपोर्ट दी गई थी। इस रिपोर्ट में लिखा गया था कि उत्तर प्रदेश के 71 में से 43 भाजपा सांसद सोशल मीडिया पर सक्रिय नहीं हैं जबकि राजस्थान के 25 में से 10 सांसदों का ट्विटर अकाऊंट भी नहीं है। इस रिपोर्ट के बाद ही प्रधानमंत्री नरेन्द्र मोदी ने खुद सांसदों को सोशल मीडिया पर सक्रिय रहने का मंत्र दिया था लेकिन इस मंत्र के 14 महीने के बाद ही मोदी की कैबिनेट के कई मंत्रियों का ट्विटर अकाऊंट वैरीफाई नहीं हो पाया है और न ही इन अकाऊंट्स में निरंतर गतिविधियां हो रही हैं।